**ELŐTERJESZTÉS**

Bonyhád Város Önkormányzata Képviselő- testületének 2018. január 25-i

rendes/rendkívüli testületi ülésére

|  |  |
| --- | --- |
| Tárgy: | A Bonyhádi Varázskapu Bölcsőde és Óvoda 2018. évi nyitva tartási rendjének meghatározása |
| Előterjesztő: | dr. Puskásné dr. Szeghy Petra |
| Előterjesztést készítette: | dr. Puskásné dr. Szeghy Petra |
| Előterjesztés száma: | 14. sz. |
| Előzetesen tárgyalja: | Humán Bizottság |
| Mellékletek száma: | 2 db |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A köznevelésről szóló 2011. évi CXC. törvény 83. § (2) bek. b) pontja alapján a heti és éves nyitva tartási rend meghatározása, illetve engedélyezése a fenntartó hatásköre 2014. január 1. óta.

A nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 3. § (7) bekezdés értelmében az óvoda nyári zárva tartásáról legkésőbb február tizenötödikéig a szülőket tájékoztatni kell.

Ahhoz, hogy ez a jogszabály által előírt határidőben történhessen, illetve a szülők is tudják tervezni a nyári szabadságukat, a képviselő-testületnek ezen az ülésen meg határoznia az óvoda és bölcsőde nyitvatartási idejét.

Az intézményvezető a szülők képviselőivel a nyitva tartási rendet, illetve a nyári ügyeletes óvoda helyét, a nyári szünet időpontját egyeztette.

A Bonyhádi Varázskapu Bölcsőde és Óvoda intézményvezetője megküldte az intézmény 2018. évre javasolt nyitva tartási rendjét

A nyári ügyeletet ellátó óvoda a Ficánka óvoda (Fáy ltp. 21.)

A fentiek alapján javasolom, hogy az előterjesztés mellékletét képező nyitva tartási rendet a képviselő-testület fogadja el.

Határozati javaslat

Bonyhád Város Önkormányzatának Képviselő-testülete a köznevelésről szóló 2011. évi CXC. törvény 83. § (2) bek. b) pontjában biztosított jogkörében eljárva a Bonyhádi Varázskapu Bölcsőde és Óvoda 2018. évi nyitva tartási rendjét a határozat melléklete szerint jóváhagyja.

Határidő: 2018. február 10.

Felelős: Horváth Klára intézményvezető

Végrehajtásért felelős: Dr. Puskásné dr. Szeghy Petra – a határozat közzétételéért

Bonyhád, 2018. január 18.

Dr. Puskásné Dr. Szeghy Petra

jegyző